1. tenkovska brigada NOVJ

**Prva tenkovska brigada NOVJ** formirana je 16. jula 1944. u Gravini, Italija. Formirana je od boraca NOVJ i interniraca u Italiji, koji su prošli višemesečnu obuku u savezničkim centrima za obuku. Opremljena je sa 59 tenka tipa M3 Stuart i 24 oklopna automobila AEC Mk II s topom od 57mm. Osnovnu formaciju činila su tri tenkovska, jedan oklopni bataljon i inžinjerijski bataljon.

Brigada je tokom septembra 1944. transportovana na Vis, a tokom oktobra iskrcana je na kopno, radi učešća u ofanzivi za oslobođenje Dalmacije. pri iskrcavanju Brigada je podeljena u dve borbene grupe: severna je pridodata 26. diviziji Osmog korpusa, a južna Drugom korpusu.

Severna grupa brigade dala je značajan doprinos prilikom gonjenja nemačkih snaga kod Splita i u sprečavanju izvlačenja 893. puka iz Šibenika 3. novembra 1944. Posebno važnu ulogu imala je u slamanju nemačkog otpora u Kninu u Kninskoj operaciji. Južna grupa učestvovala je u borbama u oblasti Hercegovine.

Brigada je učestvovala u borbama u Mostarskoj operaciji u februaru, i u napadu na Bihać u martu 1945. U sastavu Četvrte armije brigada je učestvovala u Ličko-primorskoj i Tršćanskoj operaciji.

### Ratna formacija

#### avgust 1944.
* **Štab brigade**
*** Prateća četa (oko 60-70 ljudi)
*** Sanitetska četa (oko 50-60 ljudi)
*** Vozeća rezerva municije, goriva i maziva (oko 40-45 ljudi)
*** Mehanička radionicaa (oko 70-80 ljudi)
** **1. tenkovski bataljon** (oko 250 ljudi)
*** Komanda bataljona
*** 1. tenkovska četa
*** 2. tenkovska četa
*** Protivavionska baterija
*** Pozadinska četa
** **2. tenkovski bataljon** (oko 250 ljudi)
*** Komanda bataljona
*** 1. tenkovska četa
*** 2. tenkovska četa
*** Protivavionska baterija
*** Pozadinska četa
** **3. tenkovski bataljon** (oko 250 ljudi)
*** Komanda bataljona
*** 1. tenkovska četa
*** 2. tenkovska četa
*** Protivavionska baterija
*** Pozadinska četa
** **Bataljon oklopnih automobila** (oko 150 ljudi)
*** Štab bataljona - 2 oklopna automobila
*** 1. četa oklopnih automobila - 10 oklopnih automobila
*** 2. četa oklopnih automobila - 10 oklopnih automobila
*** Pozadinska četa
** **Inženjerijski bataljon** (oko 300 ljudi)
*** 1. pionirska četa
*** 2. pionirska četa
*** 3. pionirska četa

##### Brojno stanje ljudstva i naoružanja

* ljudi - oko 1400
* tenkova - 59
* oklopnih automobila - 24

#### mart 1945.
* **Štab brigade**
*** Prateća četa (oko 60 ljudi)
*** Sanitetska četa (oko 50 ljudi)
*** Mehanička radionicaa (oko 150 ljudi)
*** Protivavionska baterija (oko 20 ljudi)
** **Bataljon za snabdevanje** (oko 120 ljudi)
*** Intedantska četa
*** Četa za snabdevanje gorivom
*** Četa za snabdevanje municijom
** **1. tenkovski bataljon** (oko 220 ljudi)
*** Komanda bataljona
*** 1. tenkovska četa
*** 2. tenkovska četa
*** Pozadinska četa
** **2. tenkovski bataljon** (oko 220 ljudi)
*** Komanda bataljona
*** 1. tenkovska četa
*** 2. tenkovska četa
*** Pozadinska četa
** **3. tenkovski bataljon** (oko 220 ljudi)
*** Komanda bataljona
*** 1. tenkovska četa
*** 2. tenkovska četa
*** Pozadinska četa
** **Bataljon oklopnih automobila** (oko 150 ljudi)
*** Štab bataljona - 2 oklopna automobila
*** 1. četa oklopnih automobila - 10 oklopnih automobila
*** 2. četa oklopnih automobila - 10 oklopnih automobila
*** Pozadinska četa
** **Inženjerijski bataljon** (oko 300 ljudi)
*** 1. pionirska četa
*** 2. pionirska četa
*** 3. pionirska četa
*** **Protivtenkovski divizion** (oko 120 ljudi)
*** Štab diviziona
*** 1. baterija
*** 2. baterija
*** 3. baterija
*** Pozadinska četa

##### Brojno stanje ljudstva i naoružanja
* ljudi - oko 1600
* tenkova - 75
* oklopnih automobila - 23
* protivavionskih topova 20&nbsp;mm sa 4 cevi - 5
* protivavionskih topova 57&nbsp;mm i 75&nbsp;mm - 14
* kamiona - 120

### Bilans
Tokom svog ratnog puta od Visa do Trsta Prva tenkovska brigada NOVJ je imala sledeće gubitke:
* 33 uništena tenka,
* 31 oštećen tenk;
* 5 uništenih oklopnih automobila,
* 2 oštećena oklopna automobila;
* 93 poginula člana posade,
* 195 ranjenih.

Tokom borbenih dejstava brigada je dopunjena novim vozilima i naoružanje.

### Posleratni period

Po završetku ratnih operacija, 1. tenkovska brigada se nalazila na širem području Trsta. 12. maja 1945. godine je potpisan dogovor između Jugoslavije i zapadnih Saveznika o napuštanju teritorija, što je Jugoslovenska armija učinila 12. juna., te se 1. tenkovska brigada povlači u Staru Vrhniku.

Pozitivna ratna iskustva sa tenkovskim brigadama kao i sovjetska vojna doktorina uticali su na donošenje odluke o formiranju 1. tenkovske armije još u periodu od 7. do 19. maja 1945. Kao osnove za formiranje poslužile su dve ratne tenkovske brigade, od kojih je 1. tenkovska brigada zajedno sa 2. motostreljačkom brigadom oformila 1. tenkovsku diviziju, jednu od dve divizije u sastavu 1. tenkovske armije. Ubrzo po rasformiranju 1. tenkovske armije njene divizije postaju samostalne pod novoformiranom Komandom tenkovskih i mehanizovanih jedinica (KTMJ).

Od snaga 1. tenkovske brigade i 2. motorizovane brigade marta 1947. formiran je Motomehanizovani puk koji je kao takozvani "Jugoslovenski odred" od 27. aprila do 1. maja ušao u "zonu B" .

Tokom 1946. i 1947. godine Jugoslovenska armija nabavlja nove tenkove T-34 iz Sovjetskog Saveza. 1. tenkovska brigada započela je preobuku na T-34 uz pomoć instruktora iz 2. tenkovske brigade 1. novembra 1946. U kasnijem periodu brigada je prenaoružana novopristiglom tehnikom iz SSSR-a, dok su svi ratni tenkovi M3 Stjuart zamenjeni i predati 6. tenkovskoj brigadi u Sarajevu.

Krajem leta 1948. godine usled krize prouzrokovane Rezolucijom Informbiroa usledila je prenumeracija svih jedinica Jugoslovenske Armije po naredbi Generalštaba, pa je 1. tenkovska brigada prenumerisana u **[[268. tenkovska brigada|268. tenkovsku brigadu]]**.

## Literatura
* Vladimir Bošnjak: OD TENKA DO BRIGADE, Vojni glasnik, Beograd 1954.
* Manojlo Babić: OKLOPNE JEDINICE U NOR-u, Vojnoizdavački zavod - Beograd , 1968.

## Reference

## Vanjske veze

* Drugi Svetski rat